AP บวกเกือบ 3% โบรกแนะ “ซื้อ” เป้า 14 บ. มองปี 66 อสังหาฯ เริ่มฟื้น
AP วิ่งเกือบ 3% โบรกฯเชียร์ “ซื้อ” ราคาเป้าหมาย 14.30 บาท มองภาพรวมอสังหาริมทรัพย์ปี 66 เริ่มฟื้นตัว
AP บวกเกือบ 3% โบรกเชียร์ซื้อ ราคาเป้า 14 บ. คาดปี 66 อสังหาริมทรัพย์ฟื้น
14 ธ.ค. 2565

ผู้สื่อข่าวรายงานว่า วันนี้ (14 ธ.ค. 65) ราคาหุ้น บริษัท เอพี (ไทยแลนด์) จำกัด (มหาชน) หรือ AP ปิดตลาดที่ระดับ 11.20 บาท บวก 0.30 บาท หรือ 2.75% สูงสุดที่ระดับ 11.30 บาท ต่ำสุดที่ระดับ 10.90 บาท ด้วยมูลค่าซื้อขาย 269.61 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์วันนี้ (14 ธ.ค.65) ยังคงให้น้ำหนักหุ้นกลุ่มอสังหาฯที่ NEUTRAL แนะนำเลือกลงทุนเป็นรายตัว โดยเลือก AP เป็นหุ้นเด่น ราคาเป้าหมาย 14.30 บาท โดยมองว่าการฟื้นตัวของตลาดอสังหาริมทรัพย์จะเป็นแบบค่อยเป็นค่อยไปและไม่ทั่วถึง และมองว่ากลุ่มคอนโดมิเนียมอาจจะฟื้นตัวได้อย่างชัดเจนมากขึ้นในปีหน้า ท่ามกลางสภาวะเศรษฐกิจที่ดีขึ้น และสภาพการจราจรที่ติดขัดในย่านใจกลางเมือง
ขณะเดียวกันทางด้านนักวิเคราะห์มองว่ายอด Presales อาจมีบทบาทสำคัญต่อการเคลื่อนไหวของราคาหุ้นมากขึ้น เพราะยอดโอน และกำไรของกลุ่มอสังหาริมทรัพย์มีแนวโน้มจะทรงตัวในปีหน้า หลังการเปิดโครงการคอนโดมิเนียมใหม่มีน้อยในช่วงที่ COVID-19 ระบาดในปี 63-64
 